**ОСНОВНО УЧИЛИЩЕ “ЛЮБЕН КАРАВЕЛОВ” СВИЛЕНГРАД**

**ул.”Хан Аспарух” №50, тел.0379/73154, e-mail: info-2605003@edu.mon.bg**

**Утвърждавам:**

**Директор:……………………**

**Стефан Каймаков**

**ПРОГРАМА**

**ЗА**

**ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ (2023 – 2024)**

**УВОД**

Настоящата програма цели да начертае целите и задачите на работа с деца и ученици от ОУ “Любен Каравелов” и урежда взаимоотношенията между институциите, във връзка с предоставянето на приобщаващо образование. Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи. Училищната програма се базира на:

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива, съобразени с техните лични интереси, потребности и нужди. Уязвими групи са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца от различни етнически групи и други с други идентифицирани нужди.

**II. ПОДКРЕПА НА ЛИЧНОСТНОТО РАЗВИТИЕ**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

**2.1.** Обща подкрепа (чл.15 от Наредбата за приобщаващо образование)

**2.1.1.** Общата подкрепа за личностно развитие в училището гарантира участие и изява на всички ученици и включва:

* Екипна работа между учителите и другите педагогически специалисти ;
* Кариерно ориентиране на учениците;
* Занимания по интереси;
* Библиотечно – информационно обслужване;
* Грижа за здравето въз основа на информация на родителя /представителя на детето/лицето, което полага грижи за детето/ученика, за здравословното му състояние и за проведени медицински изследвания и консултации;
* Поощряване с морални и материални награди;
* Дейности по превенция на насилието и преодоляване на проблемното поведение;
* Превенция на обучителни затруднения.

**2.1.2.** Общата подкрепа за личностно развитие може да включва:

* Дейности за стимулиране развитието на личностни качества, социални и творчески умения в областта на науките, технологиите, глобалното, гражданското и здравното образование, както и за придобиване на умения за лидерство;
* Образователни, творчески, възпитателни, спортни и спортно – туристически дейности и участие в проекти, програми, форуми и в други изяви на училищно, общинско, областно, национално и международно равнище;
* Учебни предмети и дейности, чрез които се придобива допълнителна подготовка от учениците.

**2.1.3.** За организиране на подкрепата на личностното развитие в училище за координатор е определен учител, който изпълнява функциите си съобразно Наредба за приобщаващото образование.

**2.1.4.** Общата подкрепа се осъществява от екип, ръководен от координатора, както и психолог и училищния педагогически съветник. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа също така и между отделните специалисти и осигуряване или насочване към занимания по интереси.

**2.1.5.** Кариерното ориентиране, провеждано от педагогическия съветник или консултант от кариерен център също е част от общата подкрепа на учениците от първи до последния клас за училището.

**2.1.6.** Описаните в Правилника за дейността на училището морални и материални награди също са част от предоставяната обща подкрепа. Общата подкрепа включва и други дейности, подробно описани в Наредбата за приобщаващото образование

**2.2.** Допълнителна подкрепа (чл.68 от Наредба за приобщаващо образование).

**2.2.1.** Допълнителната подкрепа за личностно развитие на учениците се предоставя въз основа на направена оценка на индивидуалните способности на определен ученик от ОУ ”Любен Каравелов”.

**2.2.2.** Оценката на способностите се извършва от специално назначен екип за подкрепа за личностно развитие на ученика, утвърден със заповед на директора на училището за всеки ученик.

**2.2.3.** Оценката на индивидуалните потребности на ученик е процес на събиране и анализиране на специфична информация за неговото функциониране – силни страни, затруднения, потенциал за оптимално развитие, участие в образователния процес, възможности за реализация (чл.69 от Наредба за приобщаващо образование).

**2.2.4.** Учениците за които може да се поиска оценка на способностите са от следните уязвими групи:

* деца със специални образователни потребности – в началото на учебната година;
* деца с хронични заболявания;
* деца в риск

**2.2.5.** Допълнителната подкрепа включва:

* работа с дете или ученик по конкретен случаи ;
* психо-социална рехабилитация;
* рехабилитация на слуха;
* зрителна рехабилитация;
* рехабилитация на комуникативни нарушения;
* осигуряване на достъпна архитектурна среда;
* специализирани средства;
* ресурсно подпомагане.

**2.2.6.** Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

**2.2.7.** Оценката на индивидуалните потребности на ученици със СОП се извършва от психолог, логопед, ресурсен учител, съвместно с класния ръководител и с учителите, които преподават на ученика в училището. Оценява се познавателното развитие, комуникативните умения, социалните умения, физическото развитие и адаптивно поведение, психични реакции,семейно функциониране.

**2.2.8.** Оценката на индивидуалните потребности на ученици в риск се извършва от психолог и/или социален работник съвместно с класния ръководител и с учителите, преподаващи на ученика. Оценяват се рисковите и защитните фактори в ситуацията на детето и неговата среда.

**2.2.9.** Оценката на индивидуалните потребности на ученици с изявени дарби се извършва от класния ръководител и от учителите, преподаващи на ученика съвместно с педагогическия съветник. Оценяват се конкретните области на изявени дарби и способности.

**2.2.10.** Оценката на индивидуалните потребности на ученици с хронични заболявания се извършва от психолог съвместно с класния ръководител и учителите, преподаващи на ученика в сътрудничество с личния лекар на ученика. Оценява се здравословното състояние на ученика и влиянието му върху обучението.

**2.2.11.** Ако Регионалният център за подкрепа препоръча допълнителна подкрепа, но родителите откажат, ОУ „Любен Каравелов“ уведомява отдел „Закрила на детето“ към Дирекция „Социално подпомагане” по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

**2.2.12.** При наличие на три и повече ученици в паралелка се осигурява помощник-учител за подпомагане работата на учителите. Задълженията на помощник-учителите са разписани в Наредба за приобщаващото образование.

**2.2.13.** При необходимост се изработва индивидуална учебна програма по съответните учебни предмети с цел по-лесното възприемане от ученика, а също се така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

**2.2.14.** При извършване на оценката на индивидуалните потребности на учениците екипите задължително:

* Използват утвърдени и стандартизирани инструменти за оценяване;
* Вземат образователните и личните постижения на ученика;
* Вземат предвид социалното и емоционално развитие;
* Използват формални и неформални методи на наблюдение и оценка;
* Вземат предвид мнението на родителя/представителя на детето/лицето, което полага грижи за детето;
* Използват събраната информация;
* Гарантират достъпа на информация за родителя /представителя на детето/ лицето, което, полага грижи за детето през всички етапи на оценяващия процес и търсят неговото съгласие;
* Спазват етичния кодекс на училището.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| Дейности | Срок | Отговорник | Забележка |
| Идентифициране на ученици, които имат необходимост от обща подкрепа | постоянен | педагогически съветник, логопед |  |
| Екипна работа на учителите от даден клас | постоянен | класни ръководители, учители | при необходимост |
| Определяне на координатор на екипа за оказване на подкрепа | до 01.10. | директор |  |
| Награждаване на ученици | текущ | директор | при и по определен повод за поощрение |
| Представяне на дейности по интереси в училището | 15.09. | учители в група за ЦДО |  |
| Представяте на дейностите по интереси на Център за личностно развитие | 15.10. | представители на центровете | при проявен интерес от страна на центровете |
| Кариерно ориентиране и консултиране в 7.клас | 01.12. 01.05. | педагогически съветник, кариерен консултант |  |
| Идентифициране на ученици със СОП | целогодишно | класни ръководители, учители, ресурсни учители, логопед, пед. съветник |  |
| Идентифициране на ученици в риск | целогодишно | психолог и/или социален работник класен ръководител, учители, пед. съветник |  |
| Идентифициране на ученици с хронични заболявания | целогодишно | психолог, класен ръководител, учители, пед. съветник |  |
| Идентифициране на ученици с изявени дарби | целогодишно | класен ръководител, учители, педагогически съветник |  |
| Оценка на индивидуалните потребности на ученици със СОП | целогодишно | ресурсен учител, екипи за личностна подкрепа | не по-късно от 3 месеца след идентифициране на нуждата |
| Оценка на индивидуалните потребности на ученици с изявени дарби | целогодишно | класен ръководител, учители, педагогически съветник | не по-късно от 3 месеца от установяване на необходимостта от извършването на оценка |
| Оценка на индивидуалните потребности на ученици в риск | целогодишно | психолог и/или социален работник класен ръководител, учители | не по-късно от 3 месеца от установяване на необходимостта от извършването на оценка |
| Оценка на индивидуалните потребности на ученици с хронични заболявания | целогодишно | Педагогически съветник, класен ръководител, учители | не по-късно от 3 месеца от установяване на необходимостта от извършването на оценка |
| Логопедична терапия, рехабилитация и консултации | целогодишно | логопед |  |
| Психологическа подкрепа, психо- социална рехабилитация и консултации | целогодишно | педагогически съветник |  |
| Превантивни мерки за недопускане отпадане от училище | целогодишно | директор, учители, пед. съветник |  |
| Организиране и провеждане на “Училище за родители“ | 01.03. | директор, екип | при желание от родителите |
| Стимулиране участието на деца с изявени дарби в състезания и олимпиади | целогодишно | учители |  |
| Стимулиране участието на деца и ученици от различни етнически групи в състезания и олимпиади | целогодишно | учители |  |
| Съвместни дейности с МКБППМН | целогодишно, по график УКБППМН | директор, общинска администрация, педагогически съветник |  |
| Обучение на педагогически специалисти за работа в мултикултурна среда | по график, заложен в план за квалификация | Директор, председатели на МО |  |

**IV. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институции, неправителствения сектор и училищната общност. Всички участници в образователния процес (семейство, училище, институции, НПО) трябва да бъдат еднакво отговорни и ангажирани за постигането на поставените цели.